**ОММАВИЙ ОФЕРТА**

**"Valvoline" мотор мойлари билан ютуқли харидлар" реклама акциясини ўтказиш (кейинги ўринларда - "Акция қоидалари")**

**1. Умумий қоидалар**

1.1. «Valvoline» мотор мойлари билан ютуқли харидлар реклама акцияси (кейинги ўринларда - «Акция») «Valvoline» мотор мойлари маҳсулотига қизиқиш уйғотиш ва қўллаб-қувватлаш, шунингдек, уларни сотиш ҳажмини ошириш мақсадида жисмоний шахсларнинг номуайян доираси ўртасида ўтказилади.

1.2. Акция лотерея, қимор ўйини ҳисобланмайди, Акцияда иштирок этиш учун Иштирокчилардан тўлов талаб этилмайди.

**2. Акция ташкилотчиси ҳақида маълумот**

2.1. Акция ташкилотчиси (кейинги ўринларда – «Ташкилотчи»): "LUBRIC" МЧЖ - Ўзбекистон Республикаси қонунчилигига мувофиқ ташкил этилган юридик шахс, СТИР: 306554002. Манзил: Ўзбекистон Республикаси, Тошкент шаҳри, Олмазор тумани, Чангалзор-Мавзуқ кўчаси, 3-уй. Тел: +998712318787.

**3. Акцияни ўтказиш муддати**

3.1. Акцияни ўтказиш муддати: 2025 йил 15 февралдан 2025 йил 15 декабргача.

3.2. Акция шартларига мувофиқ харидларни амалга ошириш муддати: 2025 йил 15 февралдан 2025 йил 1 декабргача.

3.3. Совринлар белгиланган муддатларда иш кунларида топширилади. Акция ғолибларига совринларни топшириш жойи ва вақти Ташкилотчи томонидан қўшимча равишда Instagram, Telegram ижтимоий тармоқларида эълон қилинади.

3.4. Ушбу Қоидаларда кўрсатилган барча муддатлар қуйидаги вақт бўйича ҳисобланади: UTC+5, Тошкент шаҳри, Ўзбекистон Республикаси.

**4. Ҳудудлар, промо-сайт ва маълумотларни етказиш тартиби**

4.1. Акция Ўзбекистон Республикаси ҳудудида ўтказилади.

4.2. Иштирокчиларни Акцияда иштирок этиш тартиби ва уни ўтказиш шартлари (шу жумладан уларга ўзгартириш ва (ёки) қўшимчалар киритиш) тўғрисида хабардор қилиш Акция ташкилотчисининг кўйидаги расмий интернет саҳифасида амалга оширилади:<https://lubricoil.uz/promo2025>

4.3. Акция веб-сайти Акцияга оид асосий ахборот манбаи ҳисобланади.

**5. Акция иштирокчилари**

5.1. Муомала лаёқатига эга бўлган, Ўзбекистон Республикаси ҳудудида доимий яшовчи, 18 ёшга тўлган ва Акцияда иштирок этиш учун чекловларга эга бўлмаган Ўзбекистон Республикаси фуқароси бўлган жисмоний шахслар Акция иштирокчилари бўлиши мумкин.

5.2. Акцияда иштирок этишга йўл кўйилмайди:

● ташкилотчининг ишчилари;

● Акция ташкилотчиси билан аффилланган деб эътироф этилган шахслар;

● ушбу Акция қоидалари шартларини бажармаган шахслар.

5.3. Ушбу Қоидаларнинг шартларига жавоб бермайдиган шахсларнинг Акцияда иштирок этиш ҳолати аниқланган тақдирда, Ташкилотчи бундай шахсларга Акцияда иштирок этишни ва (ёки) совринни олишни рад этишга ҳақли.

**6. Акциянинг совринлар жамғармаси**

6.1. Акциянинг совринлар жамғармаси Ташкилотчининг пул маблағлари (кейинги ўринларда - «Акция совринлари») ҳисобидан шакллантирилади. Акция совринларининг умумий сони чекланган.

6.2. Акция совринлари:

Тюнингланган GENTRA автомобили - 1 (бир дона);

Тюнингланган BMW E46 CUPE автомобили - 1 (бир дона);

10 млн сўмлик совға ваучери - 5 дона;

Маиший техника - 18 дона;

Лаҳзалик совринлар (LUBRIC мойи ва филтрлари) - 1000 дона.

6.3. Ташкилотчи Акциянинг Совринлар жамғармасини ўзгартириш, жумладан, совринлар сони, тури ва бошқа хусусиятларини ўзгартириш, шунингдек, ушбу Қоидаларида назарда тутилмаган бошқа Совринларни Акцияга қўшиш ҳуқуқини ўзида сақлаб қолади.

6.4. Акция совринларининг ташқи кўриниши, уларнинг ўлчами, сурати, кадок ранги ва бошқа хусусиятлари реклама материалларида келтирилган тасвирларга мос келмаслиги мумкин.

**7. Акцияда иштирок этиш шартлари ва тартиби**

7.1. Акцияда иштирок этиш учун Иштирокчи ушбу Қоидаларнинг 3-бўлимида кўрсатилган Акция ўтказиладиган муддатда VALVOLINE мойини стикер билан харид қилиши керак.

7.2. Акция шартлари ва қоидаларига мувофиқ VALVOLINE мойини харид қилган ва телеграм-ботда стикердаги промокодни рўйхатдан ўтказган шахс автоматик тарзда Акция иштирокчисига айланади.

7.3. Иштирокчи томонидан амалга ошириладиган харидлар сони чекланмаган. Қанча кўп харид қилсангиз, энг қиммат Акция мукофотлари/ёки Бош совринни қўлга киритиш имконияти шунча юқори бўлади.

**8. Акция ғолибларини аниқлаш**

8.1. Совринлар лаҳзалик совринлар, совға ваучери ва асосий совринларга бўлинади.

Лаҳзалик совринлар телеграм ботга промокод киритилиши билан дарҳол ўйналади.

Совға ваучерлари ва асосий совринлар жадвалга мувофиқ ўйналади.

8.2. Совға ваучерлари ва асосий совринлар ўйинлари Ташкилотчининг ижтимоий тармоқлардаги (Инстаграм) расмий саҳифаларида ёки Телеграм мессенжеридаги расмий каналида жадвалга мувофиқ жонли эфирда ўтказилади.

Акция ғолиблари рандомайзер (тасодифий танлаш хизмати) ёрдамида тасодифий (рандом) тарзда аниқланади.

8.3. Ўйинларни ўтказиш жадвали:

2025 йил 30 март - 10 млн сўмлик ваучер ўйини;

2025 йил 30 май - 10 млн сўмлик ваучер ўйини;

2025 йил 1 июль - Асосий совринлар ўйинида иштирок этиш учун 10 нафар иштирокчини саралаш;

2025 йил 15 июль - 10 нафар иштирокчи ўртасида 1 та тюнингланган CHEVROLET GENTRA автомобили ва 9 та маиший техника ютуқли ўйини;

2025 йил 30 июль - 10 млн сўмлик ваучер ўйини;

2025 йил 30 сентябрь - 10 млн сўмлик ваучер ўйини;

2025 йил 30 ноябрь - 10 млн сўмлик ваучер ўйини;

2025 йил 1 декабрь - Асосий совринлар ўйинида иштирок этиш учун 10 нафар иштирокчини саралаш;

2025 йил 15 декабрь - 10 нафар иштирокчи ўртасида 1 та тюнингланган BMW E46 CUPE русумли автомобили ва 9 дона маиший техника ютуқли ўйини.

8.4. Ҳар бир Акция ғолиби ютуқ тўғрисида у кўрсатган мобил телефон рақамига қўнғироқ қилиш орқали хабардор қилинади. Шу билан бирга, бутун Акция ўтказилиши даврида ушбу мобил телефон рақами кириш қўнғироқларни қабул қилишини таъминлаш учун жавобгарлик Акция Иштирокчисига юкланади.

Ғолиблар онлайн ўйин давомида аниқланганлиги сабабли, уларга ўйин пайтида қўнғироқ қилинади. Агар Акция Ғолибининг телефони кириш зонасидан ташқарида бўлса ёки Акция Ғолиби қўнғироққа жавоб бермаса, Иштирокчи томонидан кўрсатилган захира рақамига қўнғироқ амалга оширилади. Агар ушбу рақам орқали ҳам боғланишнинг иложи бўлмаса, Ғолибнинг иштироки бекор қилинади ва Соврин янги, муқобил Ғолибга қайта тайинланади.

**9. Совринларни олиш тартиби ва шартлари**

9.1. Акция ғолиби совринни олиш учун Ташкилотчига қуйидаги ҳужжатларни тақдим этади:

- шахсни тасдиқловчи ҳужжатнинг асл нусхаси (паспорт ёки Ўзбекистон Республикаси фуқаросининг идентификатсияловчи ID-картаси);

- солиқ тўловчининг идентификация рақами (СТИР) нусхаси;

- жисмоний шахснинг шахсий идентификация рақами (ЖШШИР);

9.2. Совринга эгалик қилиш ҳуқуқи Ғолибга бундай соврин топширилган пайтдан бошлаб ўтади.

9.3. Акция Совринини олиш ҳуқуқи Акция Ғолиби томонидан учинчи шахсга берилиши мумкин эмас. Агар Ғолиб совринни шахсан ололмаса ва бу ҳуқуқни ишончли шахсга ўтказмоқчи бўлса, бундай ўтказиш амалдаги қонунчиликка мувофиқ нотариал тасдиқланиши керак.

9.4. Ютиб олинган совринни Акциянинг бошқа совринларига алмаштиришга йўл қўйилмайди. Совринларнинг пул эквивалентини тўлаш амалга оширилмайди.

9.5. Акция Ғолибининг совринларни олишда зарур ҳужжатларни имзолашдан ва/ёки бошқа юридик аҳамиятга эга ҳаракатларни амалга оширишдан, шу жумладан талаб қилинадиган ҳужжатларни тақдим этишдан бош тортиши Ғолибнинг Бош совринни олишдан бош тортиши сифатида баҳоланади.

9.6. Асосий соврин ғолиби Ўзбекистон Республикасининг амалдаги қонунчилигига мувофиқ олди-сотди шартномасини рўйхатдан ўтказади, автомобилга бўлган мулк ҳуқуқини ўз кучи ва маблағлари ҳисобидан рўйхатдан ўтказади.

9.7. Ғолиб томонидан 10 иш кунигача муддатда талаб қилиб олинмаган совринлар талаб қилиб олинмаган деб ҳисобланади. Олинмаган Совринлар сақланмайди ва Ташкилотчи томонидан ўз ихтиёрига кўра фойдаланилади.

**10. Маъсулиятни чеклаш**

10.1. Ташкилотчи кўйидагилар учун маъсулиятни зиммасига олмайди:

10.1.1. Акция Иштирокчилари томонидан Акцияда иштирок этиш ва (ёки) совринларни олиш билан боғлик мажбуриятларнинг бажарилмаслиги (ўз вақтида бажарилмаслиги);

10.1.2. Акция Иштирокчиларининг Акция қоидалари ва Акцияни ўтказиш натижалари билан танишиб чикмаганлиги;

10.1.3. Иштирокчилар томонидан турли сабабларга кўра, жумладан почта хизмати, алоқа ташкилоти хатолиги, Акция ўтказишда фойдаланилаётган интернет тармоғи ва/ёки алоқа каналларидаги носозлик ва/ёки фирибгарликлар натижасида хат, қўнғироқ ва/ёки электрон хабарларнинг келиб тушмаслиги;

10.1.4. Акция Ташкилотчисисининг айби билан юзага келмаган уяли алоқа операторлар, Интернет-провайдерларнинг ҳар қандай техник узилишлари, носозликлари, профилактик ва бошқа ишлари учун;

10.1.5. Акцияда иштирок этиш ва (ёки) Совринни олиш муносабати билан Акция Иштирокчиси томонидан кўрилган ҳар қандай харажатлар ва (ёки) йўқотишлар учун;

10.1.6. Ўзбекистон Республикаси қонун ҳужжатларига мувофиқ Енгиб бўлмас кучлар (форс-мажор) ҳолатлари юзага келган тақдирда.

10.2. Акциянинг барча Иштирокчилари Акцияда иштирок этиш билан боғлиқ барча ва ҳар қандай харажатларни (шу жумладан, чекловларсиз, мобил алоқа операторлари хизматларидан, Интернет тармоғидан фойдаланиш, Акция ҳақида ҳар қандай маълумотни олиш, акция маҳсулотини сотиб олиш ва бошқалар билан боғлиқ харажатларни) мустақил равишда тўлайдилар.

10.3. Ташкилотчи Акция Совринларига бўлган ҳуқуқ бўйича ҳеч қандай низолар учун жавобгар эмас. Ҳар қандай ҳолатда ҳам низолар юзасидан якуний қарор Ташкилотчи томонидан қабул қилинади ва унинг устидан шикоят қилинмайди.

Ташкилотчи мобил телефон рақами, электрон манзил, Акция маҳсулоти ва Иштирокчининг ноёб рақами у ёки бу шахсга тегишлилиги бўйича низо юзага такдирда баҳслашмайди. Бундай турдаги барча низолар томонлар ўртасида мустақил равишда ва ўз ҳисобидан ҳал этилади.

10.4. Ташкилотчи Акция Ғолиби томонидан тақдим этилган Совринни олгандан сўнг ундан кейинги фойдаланиш ва ҳар қандай сабабга кўра ушбу Совриндан фойдалана олмаслиги учун жавобгар эмас.

10.5. Ташкилотчи исталган пайтда Акцияда фирибгарликни олдини олиш мақсадида қўшимча техник чекловларни жорий этиш ҳуқуқини ўзида сақлаб қолади. Бирор иштирокчи томонидан амалдаги Қоидаларга зид равишда, виждонсизлик билан ҳаракатлар амалга оширганлиги аниқланган тақдирда, унинг ютуғи бекор қилинади ва ушбу Иштирокчи Акцияда кейинги иштирок этишдан четлаштирилади.

10.6. Ташкилотчи Акцияда виждонан иштирок этилишини Ташкилотчининг мавжуд техник имкониятлари асосида, Ўзбекистон Республикасининг амалдаги қонунчилиги ва амалдаги Қоидаларни ҳисобга олган ҳолда мустақил баҳолайди.

**11. Шахсий маълумотлар**

11.1. Акцияда иштирок этиш орқали Иштирокчи Ташкилотчига шахсий маълумотларни, шунингдек, Иштирокчининг ҳар қандай видео ва фотосуратларини (шу жумладан Иштирокчининг розилиги билан суратга олиш орқали олинган) қайта ишлашга ўз розилигини беради.

11.2. Акцияда иштирок этиш орқали ҳар бир Иштирокчи ўзи томонидан тақдим этилган маълумотлар, жумладан аммо шу билан чегараланиб қолмай, шахсий маълумотлардан Ташкилотчининг ҳеч қандай тўловларсиз, ҳеч қандай ҳудудий, вақт ва фойдаланиш услубида чекловларсиз Ўзбекистон Республикаси амалдаги қонунчилигига зид бўлмаган, жумладан Иштирокчининг исми, фамилияси, расми, интервю ва у ҳақидаги бошқа материаллардан Совринни қўлга киритган тақдирда, шунингдек маълумот, хабар (жумладан, реклама турдаги) ва ҳ.к. учун реклама/маркетинг, жумладан ОАВ (исми ва расми), исталган босмахоналар, аудио- ва видео-материаллар, ОАВ билан интервю маркетинг ва/ёки исталган бошқа реклама фаолиятида фойдаланишига розилик беради ва бундай фойдаланиш ҳеч қандай ҳолатда Ташкилотчи томонидан қопланмайди.

11.3. Акцияда иштирок этиш орқали ҳар бир Иштирокчи ўзининг мобил телефон рақами, е-маилга Ташкилотчи ва унинг ишончли вакили томонидан муддатларда чекловларсиз SMS-хабарлар, янгилик ва бошқа маълумот/реклама хабарлари юборилишига розилик беради.

**12. Якуний қоидалар**

12.1. Акцияда иштирок этиш орқали иштирокчи ўзининг амалдаги Қоидалар билан тўлиқ танишиб чиққанлиги ва тўлиқ, ҳеч қандай бахс ва мунозараларсиз Акция ўтказилиш қоидалари ва иштирок этиш шартлари билан ўз розилигини билдиради.

12.2. Акция ўтказилиш қоидалари бутун акция ўтказилиши муддати давомида Ташкилотчи томонидан ўзгартирилиши ва /ёки тўлдирилиши мумкин. Ташкилотчи исталган вақтда бир томонлама Акция шартлари, қоидалари ва муддатларига ўзгартиришлар киритиш, шунингдек Акцияни муддатидан олдин якунлаш ҳуқуқини ўзида сақлаб қолади.

Реклама акциясини ўтказиш қоидаларига киритиладиган ўзгартириш ва/ёки қўшимчалар Ташкилотчи томонидан тасдиқланган ва Ташкилотчи сайтида эълон қилинган тақдирда амал қилади.

12.3. Акция Ташкилотчиси ўз хоҳишига кўра, унда Иштирокчи маълумотларни сохталаштириши ва исталган сохталаштирилган маълумотлардан фойда олаётганлиги ҳақида асосли шубха-гумон пайдо бўлган тақдирда, Иштирокчиларга сабабини тушунтирмай ва улар билан ёзишмаган ҳолда, Акция Иштирокчиларининг исталган ҳаракатларини ҳақиқий эмас деб топиши, шунингдек Акцияда иштирок этишини тақиқлаши, исталган шахсга Совринни олишда рад этиши мумкин.

12.4. Ушбу Қоидаларда назарда тутилмаган барча ҳолатларда Ташкилотчи ва Акция Иштирокчилари/Ғолиблари Ўзбекистон Республикаси амалдаги қонунчилигига мувофиқ ҳаракат қиладилар.

12.5. Томонларнинг жавобгарлиги, шунингдек низоларни ҳал қилиш тартиби Ўзбекистон Республикаси амалдаги қонунчилигига мувофиқ белгиланади.

12.6. Ушбу Оммавий офертанинг амал қилиш муддати - Акцияни ўтказиш муддати тугагунга қадар.